CELEX: 32014D0444
Language: sk
Date: 2014-07-08 00:00:00
Title: 2014/444/EÚ, Euratom: Rozhodnutie Rady z  8. júla 2014 o vypustení mena zastupujúceho sudcu Súdu pre verejnú službu Európskej únie zo zoznamu ustanoveného rozhodnutím Rady 2013/181/EÚ

10.7.2014   
            
            
               SK
            
            
               Úradný vestník Európskej únie
            
            
               L 201/24
            
         ROZHODNUTIE RADY
   z 8. júla 2014
   o vypustení mena zastupujúceho sudcu Súdu pre verejnú službu Európskej únie zo zoznamu ustanoveného rozhodnutím Rady 2013/181/EÚ
   
      (2014/444/EÚ, Euratom)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 257,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   so zreteľom na Protokol o štatúte Súdneho dvora Európskej únie, a najmä na jeho článok 62c druhý odsek,
   so zreteľom na nariadenie Európskeho parlamentu a Rady (EÚ, Euratom) č. 979/2012 z 25. októbra 2012 o zastupujúcich sudcoch Súdu pre verejnú službu Európskej únie (1), a najmä na jeho článok 4, prvý odsek,
   keďže:
   
               (1)
            
            
               Pán Haris TAGARAS prostredníctvom listu zo 7. marca 2014 odstúpil z funkcie zastupujúceho sudcu Súdu pre verejnú službu Európskej únie (ďalej len „súd pre verejnú službu“).
            
         
               (2)
            
            
               V nariadení (EÚ, Euratom) č. 979/2012 sa uvádza, že meno zastupujúceho sudcu sa vypustí zo zoznamu zastupujúcich sudcov v prípade odstúpenia.
            
         
               (3)
            
            
               Malo by sa prijať rozhodnutie o vypustení mena pána Harisa TAGARASA zo zoznamu zastupujúcich sudcov súdu pre verejnú službu, ustanoveného rozhodnutím Rady 2013/181/EÚ (2),
            
         PRIJALA TOTO ROZHODNUTIE:
   Článok 1
   Meno pána Harisa TAGARASA, bývalého sudcu súdu pre verejnú službu, sa vypúšťa zo zoznamu zastupujúcich sudcov súdu pre verejnú službu ustanoveného v článku 1 rozhodnutia Rady 2013/181/EÚ.
   Článok 2
   Toto rozhodnutie nadobúda účinnosť prvým dňom po jeho uverejnení v Úradnom vestníku Európskej únie.
   
      V Bruseli 8. júla 2014
      
         
            Za Radu
         
         
            predseda
         
         P. C. PADOAN
      
   
   
      (1)  Ú. v. EÚ L 303, 31.10.2012, s. 83.
   
      (2)  Rozhodnutie Rady 2013/181/EÚ z 22. apríla 2013 o vypracovaní zoznamu troch zastupujúcich sudcov Súdu pre verejnú službu (Ú. v. EÚ L 111, 23.4.2013, s. 49).